APROBACIÓN DELIMITACIÓN DAS PRAIAS DE FOZ ESQUERDA E PARTE DE CALZOA DO TÉRMINO MUNICIPAL DE VIGO PARA ZONA DE ESPAREXEMENTO CANINO EXPTE.12839/306
ADMINISTRACIÓN LOCAL — Municipal — Vigo (Outros documentos, notificacións e informacións públicas, 28/05/2018)

A Xunta de Goberno Local do Concello de Vigo en sesión ordinaria do día 3 de maio de 2018, ditou ACORDO que na súa parte resolutiva di: “PRIMEIRO.- Desestimar os escritos de alegacións presentadas pola (.) en canto se opoñen á delimitación do areal de Foz Esquerda e parte do areal de Calzoa como zona de esparexemento canino, en virtude dos fundamentos de feito e dereito contidos na parte expositiva deste acordo. SEGUNDO.- Delimitar, ao abeiro dos artigos 7.3 ter., 11 en relación co 24 da vixente Ordenanza municipal para a protección e tenza de animais aprobada polo Pleno o 16 de febreiro de 2000, aprobada modificación polo Pleno en sesión do 26 de xullo de 2017, (BOPPO 22/06/2000, publicada a modificación no BOPPO do 11/08/2017), o areal de Foz Esquerda e parte do areal de Calzoa como zona de esparexemento canino, onde os cans poderán circular libremente e soltos acompañados polo seu propietario/a ou posuidor/a, conforme á memoria xustificativa que se contén neste acordo. TERCEIRO.- Exceptuar do disposto no apartado anterior, ós cans cualificados como potencialmente perigosos, conforme á normativa pola que se regula a tenza de animais potencialmente perigosos, que deberán ir sempre suxeitos con correa e bozo de conformidade coa normativa de aplicación. CUARTO.- Sinalizar verticalmente a zona como de esparexemento canino, coa instalación de sinales informativas, postes de madeira na zona vexetal, reforzo de instalación de colectores para recollida do lixo e excremento, de conformidade coa memoria xustificativa que se contén neste acordo. QUINTO.- Lembrar os usuarios da zona de esparexemento canino que: SEXTO.- A utilización do espazo do areal de Foz Esquerda e parte do areal de Calzoa como zona de esparexemento canino queda sometida á CONDICIÓN SUSPENSIVA en tanto en canto non se proceda a instalar a sinaléctica que se reflicte no apartado cuarto deste acordo. Unha vez instalada a sinaléctica, publicar o presente acordo no Boletín Oficial da Provincia de Pontevedra para xeral coñecemento, momento a partir do cal se entenderá levantada a condición suspensiva, polo que a partir do día seguinte á publicación do anuncio no BOP de Pontevedra, os usuarios poderán utilizar o espazo como zona de esparexemento canino. SÉTIMO.- Requirir ós Servizos Municipais de Limpeza que se intensifique a limpeza mecánica da zona de esparexemento canino co obxecto de garantir a súa salubridade, especialmente, no período estival. OITAVO.- Requirir da Policia local que se intensifique a vixilancia na zona de esparexemento canino co obxecto de velar polo cumprimento da normativa de aplicación. NOVENO.- Informar ós interesados/as que contra o presente acordo que pon fin a vía administrativa, consonte os artigos 123 e 124 da Lei 39/2015, de 1 de outubro, do procedemento administrativo común das administracións públicas e os artigos 8, 46.1 e 46.4 da Lei 29/1998, de 13 de xullo, da Xurisdición contencioso-administrativa, poderá interpoñer recurso potestativo de reposición ante o mesmo órgano que a ditou no prazo dun mes ou ben directamente recurso contencioso-administrativo ante o Xulgado do Contencioso Administrativo de Vigo no prazo de dous meses, ámbolos dous prazos contados desde o día seguinte a aquel en que se notifique a resolución expresa. Porén, interposto o recurso de reposición non poderá interpoñer recurso contencioso-administrativo ata que sexa resolto expresamente o primeiro ou se produza a súa desestimación presunta polo transcurso do prazo máximo dun mes establecido para ditar e notificar resolución.” O anterior acordo poderase consultar integramente no seguinte enlace http://hoxe.vigo.org/movemonos/n_anim_parques.phpPara xeral coñecemento faise constar que coa públicación do presente anuncio no BOP de Pontevedra e segundo o apartado sexto da parte dispositiva deste acordo, enténdese levantada a condición suspensiva, polo que a partir do día seguinte á publicación deste anuncio no BOP de Pontevedra, os usuarios poderán utilizar o espazo como zona de esparexemento canino nos termos establecidos. Vigo, na data da sinatura electronica. A concelleira delegada da Área de Medio Ambiente e Vida Saudable María Jesús Lago Rey